KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2023. augusztus 30 –i rendkívüli ülésére)


[bookmark: _Hlk132285338]TÁRGY: 		AZ EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY ALAPÍTÓ OKIRATÁNAK MÓDOSÍTÁSA


A 2022. évi LXXIII. törvény 5. egyes egészségügyi tárgyú törvények módosítása pontjának 17§-a alapján Az Eatv. 3/A. alcíme a következő 6/B. §-sal egészül ki: 
„6/B. § (1) Az állam az egészségügyi alapellátás körében - a települési önkormányzattal együttműködésben - gondoskodik a védőnői ellátásról.
(2) A védőnői ellátás biztosításáért a Kormány által rendeletben kijelölt állami intézményfenntartó szerv - az irányító vármegyei intézmény útján - felelős azzal, hogy
a) az ellátás jogszabályban előírt tárgyi feltételeit az állam a települési önkormányzattal kötött megállapodás útján is biztosíthatja, és
b) a Kormány által rendeletben kijelölt állami intézményfenntartó szerv a települési önkormányzat részére tájékoztatásul megküldi a védőnői ellátás megszervezésével összefüggő, a személyi és a tárgyi feltételek biztosítására vonatkozó döntéseket.”

Az államháztartásról szóló 2011. évi CXCV. törvény 105. § (3) bekezdés, valamint az Ávr. 5. § (4) bekezdés és 167/C. § (1) bekezdés d) pontja alapján, a létesítő okiratot érintő módosítást az irányító szerv az alapító okirat módosítását tartalmazó okirat, valamint az alapító okirat módosításokkal egységes szerkezetbe foglalt változata csatolásával, a változás-bejelentési kérelem, 67/E. § (1) bekezdésében meghatározott dokumentumok csatolásával, a változás-bejelentési kérelem benyújtásával kéri.

Az Egészségügyi, Gyermekjóléti és Szociális Intézmény jelenleg hatályos Alapító okiratát módosítani szükséges, mivel a 6200 Kiskőrös, Kossuth Lajos u. 6. szám alatt megjelölt telephely a védőnői ellátás céljából volt feltűntetve az Intézmény adatainál, de a jelenleg hatályos törvénymódosítás miatt, a védőnői feladatok ellátásának változásával a telephely megjelölése a továbbiakban nem releváns. 

A fentiek alapján javaslom, hogy a Képviselő-testület az Egészségügyi, Gyermekjóléti és Szociális Intézmény alapító okiratot módosító okiratát, valamint az alapító okiratának módosítását a határozat-tervezet 1-2. számú mellékletében foglaltak szerint fogadja el.


Kiskőrös, 2023. augusztus 28.

                                                                                 		 Domonyi László s.k.,
                                                                                      		       polgármester




HATÁROZAT-TERVEZET


A Képviselő-testület

1. Az Egészségügyi, Gyermekjóléti és Szociális Intézmény alapító okiratát a határozat-tervezet 1. melléklete szerinti tartalommal módosítja.

2. felhatalmazza a polgármestert a határozat-tervezet 1. mellékletét képező módosító okirat és a határozat-tervezet 2. mellékletét képező módosításokkal egységes szerkezetbe foglalt alapító okirat aláírására. 


Felelős: 	polgármester
Határidő: 	azonnal
